กฎกระทรวงกฎกระทรวงว่าด้วยอัตราค่าธรรมเนียมการให้บริการเก็บ ขนและกำจัดสิ่งปฏิกูลหรือมูลฝอย และอัตราค่าธรรมเนียมอื่น ๆพ.ศ. ๒๕๔๕[๑] อาศัยอำนาจตามความในมาตรา ๕ และมาตรา ๖๓แห่งพระราชบัญญัติการสาธารณสุข พ.ศ. ๒๕๓๕ รัฐมนตรีว่าการกระทรวงสาธารณสุขออกกฎกระทรวงไว้ดังต่อไปนี้ข้อ ๑ให้ยกเลิกกฎกระทรวง ฉบับที่ ๒ (พ.ศ. ๒๕๓๖) ออกตามความในพระราชบัญญัติการสาธารณสุขพ.ศ. ๒๕๓๕ข้อ ๒อัตราค่าธรรมเนียมที่ราชการส่วนท้องถิ่นมีอำนาจตามมาตรา ๒๐ (๔) และมาตรา ๖๓ออกข้อกำหนดของท้องถิ่นกำหนด ให้กำหนดได้ไม่เกินอัตราค่าธรรมเนียมตามที่กำหนดไว้ในบัญชีอัตราค่าธรรมเนียมท้ายกฎกระทรวงนี้ข้อ ๓อัตราค่าธรรมเนียมที่ราชการส่วนท้องถิ่นมีอำนาจออกข้อกำหนดของท้องถิ่นกำหนดได้ไม่เกินอัตราค่าธรรมเนียมตามข้อ๒ มีดังต่อไปนี้(๑) อัตราค่าธรรมเนียมการให้บริการของราชการส่วนท้องถิ่นในการเก็บและขนสิ่งปฏิกูลหรือมูลฝอยตามมาตรา๒๐ (๔)(๒) อัตราค่าธรรมเนียมในการออกใบอนุญาตตามมาตรา ๑๙ มาตรา ๓๓ มาตรา ๓๔ มาตรา ๓๘ และมาตรา ๔๑ วรรคสอง(๓) อัตราค่าธรรมเนียมในการออกหนังสือรับรองการแจ้งตามมาตรา๔๘ให้ไว้ ณ วันที่ ๒๕ กรกฎาคม พ.ศ. ๒๕๔๕สุดารัตน์ เกยุราพันธุ์รัฐมนตรีว่าการกระทรวงสาธารณสุขบัญชีอัตราค่าธรรมเนียม๑.อัตราค่าเก็บและขนส่งสิ่งปฏิกูลหรือมูลฝอยตามมาตรา ๒๐ (๔)(๑)ค่าเก็บและขนอุจจาระหรือสิ่งปฏิกูลครั้งหนึ่ง ๆเศษของลูกบาศก์เมตรหรือลูกบาศก์เมตรแรกและลูกบาศก์เมตรต่อ ๆ ไป ลูกบาศก์เมตรละ๒๕๐ บาทเศษไม่เกินครึ่งลูกบาศก์เมตร ๑๕๐บาทเศษเกินครึ่งลูกบาศก์เมตรให้คิดเท่ากับ ๑ ลูกบาศก์เมตร(๒)ค่าเก็บและขนมูลฝอยทั่วไป(ก)ค่าเก็บและขนมูลฝอยทั่วไปประจำรายเดือน- ที่มีปริมาณวันหนึ่งไม่เกิน ๒๐ ลิตร เดือนละ๔๐ บาท-ที่มีปริมาณวันหนึ่งเกิน ๒๐ ลิตร แต่ไม่เกิน ๕๐๐ ลิตรค่าเก็บและขนทุกๆ ๒๐ ลิตรหรือเศษของแต่ละ ๒๐ ลิตร เดือนละ๔๐ บาท-ที่มีปริมาณวันหนึ่งเกิน๕๐๐ ลิตรแต่ไม่เกิน ๑ ลูกบาศก์เมตร เดือนละ๒,๐๐๐ บาท-ที่มีปริมาณวันหนึ่งเกิน๑ ลูกบาศก์เมตรค่าเก็บและขนทุกๆ ลูกบาศก์เมตร หรือเศษของลูกบาศก์เมตร เดือนละ๒,๐๐๐ บาท(ข)ค่าเก็บและขนมูลฝอยทั่วไปเป็นครั้งคราว- ครั้งหนึ่ง ๆ ไม่เกิน ๑ ลูกบาศก์เมตร ครั้งละ๑๕๐ บาท-ครั้งหนึ่ง ๆ เกิน ๑ ลูกบาศก์เมตรค่าเก็บและขนทุกๆ ลูกบาศก์เมตรหรือเศษของลูกบาศก์เมตร ลูกบาศก์เมตรละ๑๕๐ บาท(๓)ค่าเก็บและขนมูลฝอยติดเชื้อ(ก) ค่าเก็บและขนมูลฝอยติดเชื่อเป็นรายเดือน- กรณีที่มีน้ำหนักวันหนึ่งไม่เกิน ๒ กิโลกรัมหรือมีปริมาณไม่เกิน ๑๓ลิตร เดือนละ๓๐๐ บาท- กรณีที่มีน้ำหนักวันหนึ่งเกิน ๒ กิโลกรัม หรือมีปริมาณเกิน ๑๓ ลิตร ค่าเก็บและขนทุก ๆ ๒ กิโลกรัม หรือทุก ๆ ๑๓ ลิตร หรือเศษของแต่ละ ๒ กิโลกรัม หรือแต่ละ ๑๓ ลิตร เดือนละ๓๐๐ บาท(ข) ค่าเก็บและขนมูลฝอยติดเชื้อเป็นครั้งคราว- ค่าเก็บและขนแต่ละครั้ง คิดอัตราครั้งละ ๓,๐๐๐บาท(ทั้งนี้ ให้กำหนดเป็นอัตราตามระยะทางที่เก็บขน)- กรณีที่มูลฝอยมีน้ำหนักไม่เกิน ๗๕ กิโลกรัมหรือมีปริมาณไม่เกิน๕๐๐ ลิตร ให้คิดอัตราเพิ่มขึ้นอีกครั้งละ ๔๐๐บาท- กรณีที่มูลฝอยมีน้ำหนักเกิน ๗๕ กิโลกรัม หรือเกิน ๕๐๐ ลิตรให้คิดค่าเก็บขนเพิ่มขึ้นในอัตราทุก ๆ ๗๕ กิโลกรัม หรือทุก ๆ๕๐๐ ลิตร หรือเศษของ ๗๕กิโลกรัม หรือ ๕๐๐ ลิตร หน่วยละ ๔๐๐บาท๒.อัตราค่าธรรมเนียมในการออกใบอนุญาต(๑) ใบอนุญาตดำเนินการตามมาตรา ๑๙โดยทำเป็นธุรกิจหรือได้รับประโยชน์ตอบแทนด้วยการคิดค่าบริการ(ก) รับทำการเก็บและขนสิ่งปฏิกูลหรือมูลฝอยทั่วไป ฉบับละ๕,๐๐๐ บาท(ข)รับทำการกำจัดสิ่งปฏิกูลหรือมูลฝอยทั่วไป ฉบับละ๕,๐๐๐ บาท(ค) รับทำการเก็บและชนมูลฝอยติดเชื้อ ฉบับละ๑๐,๐๐๐ บาท(ง)รับทำการกำจัดมูลฝอยติดเชื้อ ฉบับละ๑๐,๐๐๐ บาท(๒) ใบอนุญาตดำเนินกิจการที่เป็นอันตรายต่อสุขภาพตามประเภทที่มีข้อกำหนดของท้องถิ่นกำหนดให้เป็นกิจการที่ต้องมีการควบคุมภายในท้องถิ่นตามมาตรา ๓๒ (๑)ในลักษณะที่เป็นการค้าตามมาตรา๓๓ ฉบับละ๑๐,๐๐๐ บาท(๓)ใบอนุญาตจัดตั้งตลาดตามมาตรา ๓๔ ฉบับละ๒,๐๐๐ บาท(๔) ใบอนุญาตจัดตั้งสถานที่จำหน่ายอาหารหรือสถานที่สะสมอาหารในอาคารหรือพื้นที่ใด ซึ่งมีพื้นที่เกินสองร้อยตารางเมตรและมิใช่เป็นการขายของในตลาดตามมาตรา๓๘ ฉบับละ๓,๐๐๐ บาท(๕) ใบอนุญาตจำหน่ายสินค้าในที่หรือทางสาธารณะตามมาตรา ๔๑ วรรคสอง(ก) จำหน่ายโดยลักษณะวิธีการจัดวางสินค้าในที่หนึ่งที่ใดโดยปกติ ฉบับละ๕๐ บาท(ข)จำหน่ายโดยลักษณะการเร่ขาย ฉบับละ๕๐ บาท๓.อัตราค่าธรรมเนียมในการออกหนังสือรับรองการแจ้งการจัดตั้งสถานที่จำหน่ายอาหารหรือสถานที่สะสมอาหารในอาคารหรือพื้นที่ใด ซึ่งมีพื้นที่ไม่เกินสองร้อยตารางเมตรและมิใช่เป็นการขายของในตลาดตามมาตรา๔๘ ฉบับละ๑,๐๐๐ บาทหมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากได้มีการประกาศใช้บังคับกฎกระทรวงว่าด้วยการกำจัดมูลฝอยติดเชื้อ พ.ศ.๒๕๔๕ เพื่อกำหนดหลักเกณฑ์ วิธีการและมาตรการในการควบคุมการกำจัดมูลฝอยติดเชื้อไว้เป็นการเฉพาะแยกห่างจากกรณีมูลฝอยทั่วไปเพื่อประโยชน์ในการคุ้มครองสุขภาพของประชาชนและเป็นประโยชน์แก่ผู้ประกอบกิจการด้านสุขภาพอนามัยรวมทั้งเพื่อจัดระเบียบการประกอบอาชีพที่เกี่ยวกับการกำจัดมูลฝอยติดเชื้อแต่การดำเนินการเก็บ ขน และกำจัดมูลฝอยติดเชื้อตามหลักเกณฑ์ วิธีการและสภาพการที่กำหนดไว้ในกฎกระทรวงดังกล่าวต้องใช้ต้นทุนในการดำเนินการสูงกว่าการดำเนินการในกรณีของมูลฝอยทั่วไปจึงสมควรปรับปรุงอัตราค่าธรรมเนียมการให้บริการของราชการส่วนท้องถิ่นในการเก็บและขนสิ่งปฏิกูลหรือมูลฝอยและอัตราค่าธรรมเนียมในการออกใบอนุญาตตามที่กำหนดไว้ในกฎกระทรวง ฉบับที่ ๒ (พ.ศ.๒๕๓๖) ออกตามความในพระราชบัญญัติการสาธารณสุข พ.ศ. ๒๕๓๕ เพื่อแยกกำหนดอัตราค่าธรรมเนียมการให้บริการของราชการส่วนท้องถิ่นในการเก็บและขนมูลฝอยทั่วไป และมูลฝอยติดเชื้อออกจากกัน รวมทั้งแยกกำหนดอัตราค่าธรรมเนียมในการออกใบอนุญาตให้บุคคลใดดำเนินการรับทำการเก็บขน และกำจัดมูลฝอยทั่วไป และมูลฝอยติดเชื้อออกจากกันด้วยโดยกำหนดอัตราค่าธรรมเนียมสำหรับกรณีของมูลฝอยติดเชื้อให้สูงกว่ากรณีของมูลฝอยทั่วไปทั้งนี้ ตามความเหมาะสมที่จะทำให้ราชการส่วนท้องถิ่นหรือผู้ได้รับอนุญาตจากเจ้าพนักงานท้องถิ่นจะสามารถประกอบกิจการรับทำการเก็บขน และกำจัดมูลฝอยติดเชื้ออยู่ได้ จึงจำเป็นต้องออกกฎกระทรวงนี้ธิดาวรรณ/แก้ไข๑๖ ตุลาคม ๒๕๔๕จุฑามาศ/ปรับปรุง๒ ตุลาคม ๒๕๕๗[๑] ราชกิจจานุเบกษาเล่ม ๑๑๙/ตอนที่ ๘๖ ก/หน้า ๑๗/๕ กันยายน ๒๕๔๕